ΓΡΑΠΤΗ ΕΡΩΤΗΣΗ E-3552/02

υποβολή: Jean-Maurice Dehousse (PSE) προς την Επιτροπή

(12 Δεκεμβρίου 2002)

Θέμα: Διακριτική μεταχείριση των εργαζομένων στα ευρωπαϊκά σχολεία

Όπως γνωρίζει ο συντάκτης της ερώτησης, τα ευρωπαϊκά σχολεία είναι, με την επιφύλαξη των διατάξεων του Καταστατικού, εκπαιδευτικά ιδρύματα που διέπονται από το δημόσιο δίκαιο. Τα ιδρύματα αυτά απασχολούν τρεις κατηγορίες προσωπικού: το προσωπικό που αποσπούν οι κυβερνήσεις των κρατών μελών, το επί συμβάσει διδακτικό προσωπικό μερικής απασχόλησης, καθώς και το διοικητικό προσωπικό και το προσωπικό παροχής διαφόρωνπηρεσιών.

Εάν ο συντάκτης είναι ορθά πληροφορημένος, το επί συμβάσει διδακτικό προσωπικό μερικής απασχόλησης προσλαμβάνεται από τις διευθύνσεις των σχολείων καιπόκειται στη νομοθεσία του κράτους στο οποίο ασκεί τα καθήκοντά του.

Παρά ταύτα, διαπιστώνεται ότι στο Βέλγιο, όπου λειτουργούν τέσσερα ευρωπαϊκά σχολεία, οι συνθήκες εργασίας του εν λόγω προσωπικού, τόσο από άποψηπηρεσιακής κατάστασης όσο και στην καθημερινή επαγγελματική πρακτική, συνιστούν παραβίαση πολυαρίθμων βελγικών διατάξεων στον τομέα του εργατικού δικαίου.

Επισημαίνεται επίσης ότι το καθεστώς του εν αποσπάσει προσωπικού δεν δύναται επουδενί να συγκριθεί με εκείνο του επί συμβάσει διδακτικό προσωπικό μερικής απασχόλησης, ενώ πρόκειται για το ίδιο επάγγελμα και τα ίδια καθήκοντα.

1. Μπορεί να αναφέρει η Επιτροπή, αφενός εάν είναι ενημερωμένη σχετικά με τη μη τήρηση από τα ευρωπαϊκά σχολεία των πολυαρίθμων πτυχών της βελγικής νομοθεσίας στον τομέα του εργατικού δικαίου, αφετέρου δε εάν αντιλαμβάνεται ότι μια τέτοια κατάσταση αντιβαίνει τόσο στην αρχή της ισότητας ενώπιον του νόμου όσο και στην αρχή της ίσης αμοιβής για ισότιμη εργασία·

2. Εάν ναι, τι μέτρα προτίθεται να λάβει η Επιτροπή προκειμένου να τεθεί τέρμα στην κατάσταση αυτή·

3. Συγκεκριμένα, με ποιον τρόπο προτίθεται η Επιτροπή να εφαρμόσει την οδηγία για τη διαμόρφωση γενικού πλαισίου για την ίση μεταχείριση στην απασχόληση και την εργασία (2000/78/ΕΚ)(1)·

(1) ΕΕ L 302 της 2.12.2000, σελ. 16.

Απάντηση του κ. Kinnock εξ ονόματος της Επιτροπής

(10 Φεβρουαρίου 2003)

1. Η σύμβαση για τον καθορισμό του καταστατικού των Ευρωπαϊκών Σχολίων, πουπογράφηκε στις 21 Ιουνίου 1994, απονέμει στο διοικητικό συμβούλιο, στο διακυβερνητικό όργανο που είναιπεύθυνο για τα σχολεία στο οποίο η Επιτροπή διαθέτει μια έδρα, εξουσίες λήψης αποφάσεων σε εκπαιδευτικά, δημοσιονομικά και διοικητικά θέματα που είναι αναγκαία για την εφαρμογή της εν λόγω σύμβασης.

2. Κάνοντας χρήση των εξουσιών αυτών, το διοικητικό συμβούλιο ενέκρινε στις 26 και 27 Απριλίου 1994 τους κανονισμούς για βοηθούς καθηγητές και στις 23 και 24 Απριλίου 1996 τους κανονισμούς για προσωπικό που αποσπούν οι κυβερνήσεις των κρατών μελών στα Ευρωπαϊκά Σχολεία. Και οι δύο κανονισμοί συνεχίζουν να ισχύουν.

Υπάρχουν τρεις χωριστές κατηγορίες βοηθών καθηγητών:

- εκείνοι που προσλαμβάνονται από τους επικεφαλείς καθηγητές, οι οποίοι παρέχουνπηρεσία σε προσωρινή βάση, είτε με ωράριο μερικής απασχόλησης είτε παραδίδοντας μαθήματα εκτός των ωρών που έχουν ανατεθεί στους καθηγητές, ή πλήρους απασχόλησης για θέσεις οι οποίες δεν έχουν καταληφθεί από τους τελευταίους.

- αναπληρωτές καθηγητές, οι οποίοι προσλαμβάνονται από τους επικεφαλείς καθηγητές για την αντικατάσταση εκπαιδευτικού προσωπικού που απουσιάζει από καιρού εις καιρό.

- καθηγητές θρησκευτικών που διορίζονται από τις αρμόδιες αρχές.

3. Δεν είναι αληθές ότι οι βοηθοί καθηγητέςπόκειται μόνο στη νομοθεσία της χώρας στην οποία εργάζονται.

Υπόκεινται στους κανονισμούς που αναφέρονται ανωτέρω, οι οποίοι προβλέπουν ειδικές διατάξεις για ορισμένα θέματα, όπως είναι ο μισθός, η σταδιοδρομία των καθηγητών θρησκευτικών, κλπ. Σε θέματα, όπως είναι τα δικαιώματα, οιποχρεώσεις, οι ευθύνες, τα καθήκοντα, το δικαίωμα προσφυγής, κλπ., οι κανονισμοί αυτοί παραπέμπουν στους κανονισμούς για το προσωπικό το οποίο αποσπούν οι κυβερνήσεις των κρατών μελών, και για άλλα θέματα, όπως είναι η κοινωνική ασφάλιση, η φορολογία, κλπ., στη νομοθεσία της χώρας την οποία βρίσκεται το σχολείο.

4. Είναι αλήθεια ότι οι κανονισμοί για βοηθούς καθηγητές διαφέρουν από εκείνους για το προσωπικό που έχει αποσπαστεί από τις χώρες μέλη. Οι διαφορές αυτές δεν μπορούν, ωστόσο, να ερμηνευθούν ως παραβίαση της αρχής της ισότητας καθώς και της αρχής του ίσου μισθού για ίση εργασία. Αντανακλούν τις διαφορές απασχόλησης μεταξύ των δύο ομάδων. Επί παραδείγματι, θα ήταν δύσκολο να εφαρμοστούν οι διατάξεις χρόνουπηρεσίας και διάρθρωσης σταδιοδρομίας για τους αποσπασμένους καθηγητές στο προσωπικό που προσλαμβάνεται για την αντιμετώπιση προσωρινών αναγκών.

5. Βάσει της προαναφερόμενης σύμβασης της 21ης Ιουνίου 1994 και των κανονισμών της 26ης και της 27ης Απριλίου 1996, οι βοηθοί καθηγητές μπορούν να προσφεύγουν κατά πράξεων των Ευρωπαϊκών Σχολείων ενώπιον του Συμβουλίου Καταγγελιών ή των δικαστηρίων της χώρας στην οποία βρίσκεται το σχολείο. Αυτά είναι τα μόνα όργανα που είναι αρμόδια προκειμένου να κρίνουν την νομιμότητα των αμφισβητούμενων πράξεων.

Η Επιτροπή δεν γνωρίζει περιπτώσεις σχετικά με την παράλειψη συμμόρφωσης των βελγικών Ευρωπαϊκών Σχολείων με το εθνικό εργατικό δίκαιο, ή παράλειψης τήρησης της οδηγίας του Συμβουλίου 2000/78/ΕΚ, της 27ης Νοεμβρίου 2000, για τη θέσπιση ενός γενικού πλαισίου για ισότιμη μεταχείριση στον τομέα της απασχόλησης.